Ný viðhorfskönnun meðal fiskimanna í Noregi . Í nýrri viðhorfskönnun sem norska rannsóknastofnunum Sintef stóð fyrir og náði til 1.000 fiskimanna í Noregi í fullu starfi kváðust 99% þátttakenda vera ánægðir í vinnunni . Almenn sögðu þeir heilsu sína góða og starfsánægju mikla . Um 9.000 manns hafa fulla atvinnu af fiskveiðum í Noregi . Margir eru á úthafsveiðiskipum þar sem vaktaskipti eru viðhöfð en flestir veiða nærri ströndinni og verulegur hluti þeirra er einn á báti . Þeir þættir sem þátttakendurnir í könnuninni meta mest við sjómennskuna er starfsumhverfið , félagsskapurinn um borð og sjálfstæðið sem fiskveiðunum fylgir . Fiskimennirnir voru m.a. spurðir hvort þeir sæju fyrir sér að vera áfram á sjónum eftir fimm ár . Um 74% svöruðu því játandi , en þeir sem sögðu nei voru annars vegar sjómenn yfir sextugt og hins vegar ungir sjómenn .